Zuma beïndruk met Venda-vrouePres. Jacob Zuma. Foto: GCIS President Jacob Zuma het gesê hy sou met ŉ Venda-vrou getrou het as hy nie al reeds met vier vroue getroud was nie, aangesien hulle “selfs gaan lê om respek te betoon aan ander mense,” het The Star Vrydag berig. Volgens die berig het hy vroeër vandeesweek honderde mense by Impendle in KwaZulu-Natal toegespreek waar hy die belangrikheid van respek beklemtoon het. Zuma het gesê jong vroue en mans moet selfrespek hê en ander respekteer. “Toe ek onlangs in Venda was, was ek so beïndruk om te sien hoe mense daar ander mense respekteer,” het Zuma glo gesê. “ŉ Vrou sou haar hande klap en selfs gaan lê om respek te betoon.” Die president het gesê hy was beïndruk en geskerts dat as hy nie al reeds getroud was nie, hy na Venda sou gaan om ŉ vrou te kry. Sy uitlatings word glo veroordeel deur ŉ ondersteuningsentrum in die Oos-Kaap, wat hom toespits op vroueregte. Phumla Ndende, koördineerder by die sentrum, het gesê Zuma moet eers bepaal of ŉ kultuur vroue onderdruk voordat hy sy “waardering” uitspreek oor daardie kultuur. The Star kon nie dadelik kommentaar van die woordvoerder vir die president, Mac Maharaj, bekom nie. -SAPA